ওয়েস্ট ইন্ডিজ ক্রিকেট দলের অধিনায়কদের তালিকা
১৮৯৭ সাল থেকে সম্মিলিত ওয়েস্ট ইন্ডিজ দল আরও নিয়মিতভাবে প্রথম-শ্রেণীর ক্রিকেট খেলতে থাকে। তখন দলটি ওয়েস্ট ইন্ডিজ নাম ধারন করে লর্ড বার্কলি একাদশ কিংবা আরএ বেনেট একাদশের ন্যায় সফরকারী ইংল্যান্ডের শৌখিন দলগুলোর বিপক্ষে খেলতে থাকে। তবে, ১৯১২ সালের পর থেকে মেরিলেবোন ক্রিকেট ক্লাব ওয়েস্ট ইন্ডিজে সফর করেছিল। ওয়েস্ট ইন্ডিজ দলও ১৯০০, ১৯০৬ ও ১৯২৩ সালে ইংল্যান্ডে যায়। সেখানে তারা প্রতিপক্ষ হিসেবে বিভিন্ন ইংরেজ প্রথম-শ্রেণীর ক্রিকেট দল ও ক্ষুদ্রতর কাউন্টি দলগুলোর বিপক্ষে প্রতিদ্বন্দ্বিতায় অবতীর্ণ হয়েছিল।
২০১২-১৩ ওয়েস্ট ইন্ডিজ ক্রিকেট দলের বাংলাদেশ সফর
ওয়েস্ট ইন্ডিজ ক্রিকেট দল ৯ নভেম্বর, ২০১২ তারিখ থেকে ১১ ডিসেম্বর, ২০১২ তারিখ পর্যন্ত বাংলাদেশ সফর করে। সফরে দলটি দু’টি টুয়েন্টি২০ আন্তর্জাতিক, দু’টি টেস্ট ম্যাচ এবং পাঁচটি একদিনের আন্তর্জাতিক ক্রিকেট খেলায় বাংলাদেশ জাতীয় ক্রিকেট দলের মুখোমুখি হয়। টেস্ট সিরিজের ২য় টেস্টটি প্রথমবারের মতো খুলনার শেখ আবু নাসের স্টেডিয়ামে অনুষ্ঠিত হয়। ঢাকার শের-ই-বাংলা ক্রিকেট স্টেডিয়ামে অনুষ্ঠিত ১ম টেস্টে ওয়েস্ট ইন্ডিয়ান ব্যাটসম্যান ক্রিস গেইল টেস্ট ক্রিকেটের ইতিহাসে প্রথম ক্রিকেটার হিসেবে প্রথম বলেই ছক্কা হাঁকান।